Diari Oficial de la Generalitat Valenciana


Sumari del DOGV 3451, del 10-03-1999 (1999/1577)

Informació pública de la convocatòria i les bases d'una plaça d'oficial electricista.
-------------------------------------------------------------------------------------

### Dades del document

Número de DOGV
:   3451

Data del DOGV
:   10-03-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/1577


Data del document
:   15-01-1999

Organisme emissor
:   Ajuntament d'Albal

Tipus de document
:   Convocatòria

Descriptors 

:   * Albal
    * concurs administratiu
    * administració local

Informació pública de la convocatòria i les bases d'una plaça d'oficial electricista. [1999/M1577]
  
L'Ajuntament en Ple, en sessió celebrada el dia 14 de gener de 1999, va acordar procedir a la convocatòria d'una plaça d'oficial electricista, d'acord amb les següents bases:
  
Primera. Normes generals
  
Es convoquen proves selectives per a cobrir una plaça vacant en la plantilla de personal laboral fix d'aquest Ajuntament, denominació oficial electricista, pertanyent al grup D, segons l'article 25 de la Llei 30/1984, de 2 d'agost.
  
La selecció dels aspirants es realitzarà a través del sistema de concurs oposició lliure, establit en els articles 91 i 103 de la Llei 7/1985 de 2 d'abril.
  
Segona. Condicions dels aspirants
  
Per a ser admés a la celebració de les proves selectives, els aspirants hauran de complir els següents requisits:
  
a) Ser espanyol.
  
b) Tindre complits 18 anys i no excedir d'aquella edat en què falten menys de 10 anys per a la jubilació forçosa per edat, determinada per la legislació bàsica en matèria de funció pública.
  
c) Estar en possessió del títol de Graduat Escolar, Formació Professional de primer grau o equivalent, o en condicions d'obtindre'l en la data d'acabament del termini de presentació de sol·licituds.
  
La titulació s'acreditarà mitjançant l'expedició dels títols corresponents per l'autoritat acadèmica competent del Ministeri de Cultura, Educació i Ciència, com també i, si escau, l'equivalència de títols.
  
d) No patir cap malaltia ni estar afectat per limitació física o psíquica que siga incompatible amb l'exercici de les funcions.
  
e) No trobar-se inhabilitat penalment per a l'exercici de funcions públiques.
  
f) No haver sigut separat, mitjançant expedient disciplinari de qualsevol administració o ocupació pública.
  
Els requisits establits en aquesta base hauran de posseir-se en el moment de finalitzar el termini de presentació de sol·licituds.
  
Tercera. Sol·licituds
  
La sol·licitud per a prendre part en aquestes proves selectives serà facilitada gratuïtament per aquesta administració municipal. En la tramitació de les seues sol·licituds, els aspirants hauran de tindre en compte:
  
Les sol·licituds es dirigiran a l'alcalde president de l'Ajuntament d'Albal, plaça del Caudillo, número 7, 46118 Albal (València). A la sol·licitud s'acompanyarà una fotocòpia del document nacional d'identitat i la documentació relativa als mèrits al·legats per a la qualificació de la fase de concurs, acreditada mitjançant còpia autenticada, fotocòpia compulsada o un justificant d'haver pagat els drets d'expedició.
  
El termini de presentació de sol·licituds serà de 20 dies naturals, comptats a partir del següent al de la publicació de la convocatòria en el Diari Oficial de la Generalitat Valenciana o de l'extracte d'aquesta en el Boletín Oficial del Estado. El termini començarà a computarse a partir de l'última publicació en qualsevol dels dos periòdics oficials.
  
La presentació de sol·licituds podrà realitzar-se en el Registre General d'Entrada de l'Ajuntament o en la forma establida en l'article 38.4 de la Llei 30/1992, de 26 de novembre.
  
Els drets d'examen seran de 1.000 pessetes que es faran efectives pels mitjans establits en l'article 38.6 de la Llei 30/1992, de 26 de novembre, i caldrà adjuntar a la sol·licitud el resguard acreditatiu del pagament d'aquests drets. Podran ingressar-se directament en el compte corrent número 0103/0205/67/4723101635 de l'entitat Banco Zaragozano, o mitjançant transferència des de qualsevol entitat bancària a l'esmentat compte.
  
En cap cas, el pagament pel qualsevol dels mitjans legals utilitzats per l'aspirant, suposarà la substitució del tràmit de presentació en temps i forma de la sol·licitud.
  
Quarta. Admissió d'aspirants
  
Expirat el termini de presentació de sol·licituds, l'Alcaldia dictarà una resolució que es publicará en el Diari Oficial de la Generalitat Valenciana, en el termini màxim d'un mes, on es declararà aprovada la llista provisional d'admesos i exclosos. En aquesta resolució, s'indicaran els llocs en què s'exposaran al públic les llistes provisionals certificades completes d'aspirants admiesos i exclosos, i es fixarà un termini de 10 dies hàbils per a esmena d'errades.
  
Transcorregut el termini anterior, esmenats els defectes i vistes les reclamacions, es dictarà una resolució amb la llista definitiva d'admesos, que es publicarà en el DOGV, on s'indicaran els recursos que pertoquen. En aquesta resolució s'establirà també, almenys amb 15 dies d'antelació, la data, l'hora i el lloc de començament dels exercicis, segons l'ordre d'intervenció dels aspirants.
  
Únicament procedirá la devolució dels drets d'examen als aspirants que hagen sigut exclosos definitivament d'aquestes proves selectives. A aquest efecte el reintegrament es realitzarà d'ofici.
  
Cinquena. Procés selectiu
  
Fase d'oposició: la fase d'oposició estarà formada per tres exercicis, dos d'aquests obligatoris i eliminatoris i un voluntari, no eliminatori i de mèrit.
  
Primer exercici. Obligatori i eliminatori: consistirà en la realització per escrit d'una prova de coneixements referits als continguts del programa temari de matèries comunes.
  
El tribunal podrà fixar l'exercici en forma de preguntes a desenvolupar pels opositors, o en forma de test, amb un mínim de 50 preguntes. La duració la determinarà el tribunal, sense que puga ser inferior a 90 minuts, si es tracta de preguntes a desenvolupar, o de 45 minuts, si s'opta per la forma de test. En aquest últim cas, a cada pregunta correspondran quatre respostes alternatives, de les quals sols una serà correcta.
  
Segon exercici. Obligatori i eliminatori: consistirà a desenvolupar per escrit, durant un temps mínim de 90 minuts i màxim de dues horas, a determinar pel tribunal, un exercici pràctic d'entre dos proposats pel tribunal, sobre les matèries compreses en el temari de matèries específiques.
  
Tercer exercici. Voluntari i no eliminatori. Consistirà en la valoració pel tribunal dels coneixements de valencià dels aspirants, relacionats amb les funcions pròpies del lloc convocat i d'acord amb la normativa sobre l'ús del valencià de la Generalitat Valenciana.
  
Sisena. Tribunal
  
La totalitat dels membres del tribunal, funcionaris de carrera, a excepció del president, hauran de posseir un nivell de titulació igual o superior a l'exigit i pertànyer al mateix grup o a grups superiors i s'haurà de designar el mateix nombre de membres suplents. El tribunal estarà format per:
  
President: el de la corporació o membre d'aquesta en qui delegue.
  
Secretari: el de la corporació o funcionari d'aquesta en qui delegue, que actuarà amb veu i vot.
  
Vocals:
  
- Un representant del professorat oficial, designat per l'Institut Valencià d'Administració Pública.
  
- Un representant de l'administració del Consell de la Generalitat Valenciana, designat per la Direcció General d'Administració Local.
  
- L'enginyer tècnic industrial municipal
  
- El secretari de la corporació.
  
Els membres del tribunal estan subjectes als supòsits d'abstenció i recusació establits en els articles 28 i 29 de la Llei 30/1992, de 26 de novembre.
  
El tribunal es constituirà prèviament abans de la realització del primer exercici. Per a la vàlida constitució del tribunal, serà necessària l'assistència del president i del secretari i de la meitat, almenys, dels seus membres, titulars i suplents.
  
D'acord amb el que disposa l'article 26.2 de la Llei 30/1992, de 26 de novembre, a partir de la seua constitució, el tribunal, per a actuar vàlidament, requerirà la presència de la majoria dels seus membres, titulars o suplents, inclosos el president i el secretari.
  
El procediment d'actuació dels tribunals s'ajustarà en tot moment al que disposen els articles 22 a 27 de la Llei 30/1992, de 26 de novembre.
  
Setena. Desenvolupament dels exercicis
  
L'ordre d'actuació dels opositors s'iniciarà alfabèticament per cognoms, prèviament determinat mitjançant sorteig. Els aspirants seran convocats per a cada exercici en crida única, i quedaran decaiguts en el seu dret els opositors que no compareguen per realitzar-los, excepte els casos de força major degudament justificats i lliurement apreciats pel tribunal.
  
Començades les proves, l'anunci de celebració de la resta d'aquestes es farà públic pel tribunal al local on s'haja celebrat l'exercici anterior, amb 48 hores com a mínim d'antelació i al tauler d'anuncis municipals.
  
La publicació de l'anunci del segon i tercer exercicis s'efectuarà pel tribunal al tauler d'anuncis municipals amb 12 hores, almenys, d'antelació al començament d'aquest, si es tracta del mateix exercici, o de 24 hores, si es tracta d'un de nou.
  
Vuitena. Valoració de mèrits i qualificació dels exercicis
  
Fase d'oposició: els exercicis de la fase d'oposició es qualificaran de la forma següent:
  
Primer exercici: es qualificarà de 0 a 10 punts i serà necessari tindre per a superar-lo un mínim de 5 punts. En cas que s'opte per la forma de test, les contestacions errònies es valoraran negativament amb una penalització equivalent a un terç del valor de cada contestació correcta.
  
Segon exercici: es qualificarà de 0 a 10 punts cada parte, i serà necessari obtindre per a superar-lo un mínim de 5 punts.
  
Tercer exercici: es qualificarà de 0 a 1 punt. No té caràcter eliminatori. La qualificació resultant d'aquests tres exercicis estarà determinada per la suma de les puntuacions obtingudes en cadasun d'aquests.
  
La puntuació total de les proves selectives, a efectes d'ordenació dels opositors en la relació definitiva d'aprovats, estarà determinada per la suma de les qualificacions obtingudes en cadascun dels exercicis.
  
La qualificació per a cada exercici i aspirant, es determinarà per la mitjana aritmètica resultant de les qualificacions atorgades per cada membro del tribunal, eliminant en tot cas, les puntuacions màximes i mínimes, quan entre aquestes hi haja una diferència igual o superior a 4 punts.
  
Fase del concurs. Barem de mèrits a valorar en la fase de concurs:
  
l . Serveis prestats. Fins un màxim de 3 punts.
  
Els serveis prestats es valoraran a raó de 0,25 punts per any complet de serveis en el mateix grup de funcionaris o categoria laboral o en el grup immediatament inferior, i 0,10 punts quan es tracte de la resta de grups. A aquest efecte es computaran els serveis previs prestats en l'administració que s'hagen reconegut a l'empara del que disposa la Llei 70/1978, de 26 de novembre i la resta de normativa aplicable. No es computaran mai els serveis que s'hagen prestat simultàniament amb altres també al·legats.
  
2. Titulacions. Es valorarà fins un màxim de 2 punts la possessió d'altres titulacions de nivell igual o superior a l'exigit per la convocatòria, d'acord amb els següents criteris:
  
- Si el títol és de nivell superior a l'exigit: 2 punts.
  
- Si el títol és d'igual nivell a l'exigit: 1 punt.
  
3. Experiència. Es valorarà fins un màxim de 3 punts, a raó d'1 punt per any complet de serveis. L'experiència es valorarà atenent principalment al fet d'haver realitzat funcions similars a les que s'hauran d'exercir.
  
Es tindran en compte per a això els certificats expedits pels responsables del departament, servei o àrea de l'administració o els documents acreditatius de les empreses on l'aspirant haja treballat.
  
4. Cursos. Es valoraran fins un màxim de 2 punts, d'acord amb els següents criteris:
  
a) Cursos de 50 o més hores: 1 punt
  
b) Cursos de 30 o més hores: 0,50 punts.
  
c) Cursos de 15 o més hores: 0,2 punts.
  
Es tindran en compte aquells cursos de formació i perfeccionament que tinguen relació amb temes de caràcter general de l'administració pública o amb les funcions a exercir que hagen sigut organitzats per l'Institut Valencià d'Administració Pública, per escoles de formació de funcionaris, per universitats o qualsevol altre curs homologat per l'IVAP.
  
5. Altres mèrits. Es valoraran fins un màxim d'1 punt. Es tindran en compte, entre altres, els coneixements d'idiomes distints del valencià i especialment els de la Unió Europea, acreditats documentalment en funció del nivell acadèmic i el reconeixement del centre que expideix la titulació o el certificat. Així mateix, es valorarà haver impartit o haver participat com a conferenciant en cursos, congressos, jornades, etc., relacionats amb les funcione a exercir, o amb caràcter general, en matèries d'administració pública, aplicant-se el mateix criteri quan es tracte de publicacions acreditades per l'aspirant.
  
Novena. Llista d'aprovats
  
La puntuació total de les proves selectives estarà determinada per la suma de les qualificacions obtingudes en la fase d'oposició i la de concurs.
  
Finalitzades les proves selectives, el tribunal farà pública, al lloc de celebració de l'últim exercici i al tauler d'anuncis municipals, les relacions definitives d'aspirants aprovats, en una llista única, en què hauran d'estar inclosos els aspirants que per ordre de puntuació obtinguda de major a menor coincidisca amb el nombre de places convocades, ja que no podran aprovar ni declarar que han superat les proves selectives un nombre superior d'aspirants al de places convocades. Qualsevol proposta d'aprovats que contravinga el que estableix aquesta norma serà nul·la de ple dret.
  
Els actes que posen fi als procediments selectius hauran de ser motivats. La motivació dels actes del tribunal dictats en virtut de discrecionalitat tècnica en el desenvolupament de la seua missió de valoració estarà referida al compliment de les normes reglamentàries i de les bases de la convocatòria.
  
Deu. Presentació de documents
  
En el termini de 20 dies naturals, a comptar des del dia següent a aquell en què es publique al tauler d'anuncis municipals la relació definitiva d'aprovats, els aspirants aprovats hauran de presentar o remetre a l'administració municipal, per algun dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els documents acreditatius de complir les condicions exigides en la base segona anterior.
  
Davant la impossibilitat, degudament justificada, de presentar els documents expressats en la base anterior, podrà acreditar-se que compleixen les condicions exigides en la convocatòria, mitjançant qualsevol mitjà de prova admés en dret.
  
Els qui en el termini fixat i excepte els casos de força major no presenten la documentació, o de l'examen d'aquesta es dedueix que manquen d'algun dels requisits indicats en la base segona, no podran obtindre la condició de personal laboral fix i quedaran anul·lades les actuacions, sense perjudici de la responsabilitat en què hagen incorregut per falsedat en la sol·licitud de participació.
  
Onze. Funcions
  
S'haruan de realitzar les funcions següents:
  
- Instal·lació, conservació i manteniment de les instal·lacions d'enllumenat públic dependent del municipi, tant en edificis com en les instal·lacions municipals existents.
  
- Coneixement i maneig dels següents elements: motors elèctrics, fusibles i els seus usos, connexions a motors elèctrics, empalmaments i soldadures d'estany, manipulació de centres de transformació, instal·lacions generals d'enllumenat, automàtics, relés i protectors.
  
- Controlar les existències de material elèctric i la seua utilització, d'acord amb les necessitats del servei.
  
- Efectuar revisions periòdiques a les instal·lacions elèctriques de forma que aquestes complisquen sempre la normativa vigent en la matèria i reparar les avaries que s'hi produïsquen.
  
- Realitzar els encàrrecs relacionats amb el servei que els siguen encomanats, en tot el terme municipal.
  
- Posar en coneixement del pèrit industrial o enginyer tècnic i del regidor delegat del dit servei qualssevol anomalia o deficiències que s'observen, i sol·licitar l'assessorament sobre la conducta a seguir, quan es tinguen dubtes sobre la solució d'aquestes.
  
Dotze. Nomenament
  
El tribunal qualificador, després de fer pública al tauler d'edictes municipals la proposta de candidat per a la formalització del contracte, que tindrà caràcter vinculant de l'aspirant, l'elevarà a l'alcalde president de la corporació perquè procedisca a la formulació del corresponent contracte en règim laboral per temps indefinit, en virtut de les atribucions conferides en l'article 21.g) de la Llei 7/1985 de 2 d'abril.
  
Mentre no es formalitze el contracte, l'aspirant no tindrà dret a cap percepció econòmica. El candidat proposat haurà de subscriure el contracte en el termini màxim d'un mes, a comptar des de la data en què siga requerit.
  
Transcorrgut el període de prova d'un mes, la persona que el supere satisfactòriament adquirirà la condició de personal laboral fix.
  
Tretze. Dret supletori
  
A les proves establides en aquesta convocatòria seran aplicables, en allò que no disposen aquestes bases, els preceptes següents:
  
- Llei 7/1985 de 2 d'abril, Reguladora de les Bases de Règim Local
  
- Reial Decret Legislatiu 781/1986, de 18 d'abril.
  
- Llei 30/1984, de 2 d'agost, i les seues modificacions posteriors, de Mesures per a la Reforma de la Funció Pública
  
- Reial Decret 896/1991, de 7 de juny, pel qual s'estableixen les regles bàsiques i els programes mínims, als quals ha d'ajustar-se el procediment de selecció dels funcionaris d'administració local.
  
- Decret Legislatiu de 24 d'octubre de 1995, Text Refós de la Llei de la Funció Pública Valenciana; disposicions concordants.
  
- Decret 69/1986, de 2 de juny, del Consell de la Generalitat Valenciana, pel qual s'aprova el Reglament de Selecció de Personal i Provisió de Llocs de Treball de la Generalitat Valenciana.
  
- Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat.
  
- La resta de disposicions reglamentàries sobre la matèria.
  
Catorze. Norma final
  
Aquesta convocatò i els actes que es deriven d'aquesta i de les actuacions dels òrgans de selecció podran ser impugnats en els casos i en la forma establits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
ANNEX
  
A) Matèries comunes:
  
Tema 1. La Constitució Espanyola de 1978. Principis generals.
  
Tema 2. Drets i deures fonamentals dels espanyols.
  
Tema 3. L'organització territorial de l'estat. La comunitat autònoma. El municipi. Òrgans de govern municipals. Funcionament. Competències.
  
Tema 4. El personal al servei de l'administració local. Drets i deures dels funcionaris.
  
B) Matèries específiques:
  
Tema 1. Xarxes aèrias de distribució d'energia elèctrica. Materials i execució de les instal·lacions. Instruccions complementàries MIBT 002 i 003
  
Tema 2. Redes subterráneas de distribución de energía eléctrica. Materiales y ejecución de las instalaciones. Instrucciones complementarias MIBT 005.
  
Tema 3. Redes subterráneas distribución de energía eléctrica. Instrucciones complementarias MIBT 006.
  
Tema 4. Instalaciones alumbrado público. MIBT 009.
  
Tema 5. Suministros de baja tensión. Prensión de cargas MIBT 010.
  
Tema 6. Instalaciones interiores o receptoras. Prescripciones de carácter general. MIBT 017.
  
Tema 7. Instalaciones interiores o receptoras. Tubos protectores. MIBT 019.
  
Tema 8. Instalaciones interiores o receptoras. Protección contra contactos directos o indirectos. MIBT 021.
  
Tema 9. Instalaciones interiores de viviendas. Grado electrificación de las viviendas. MIBT 022.
  
Tema 10. Instalaciones interiores de viviendas. Prescripciones generales. MIBT 023.
  
Tema 11. Instalaciones interiores de viviendas. Ejecución de las instalaciones. MIBT 024.
  
Tema 12. Instalaciones en locales de pública concurrencia. Prescripciones particulares. MIBT 025.
  
Tema 13. Puesta a tierra. MIBT 039.
  
Tema 14. Normas técnicas para instalaciones de media y baja tensión.